Դիեգո Սիմեոնե

**Դիեգո Պաբլո Սիմեոնե** (, ), Արգենտինայի հավաքականի նախկին ֆուտբոլիստ։ Ներկայումս մարզում է Ատլետիկո Մադրիդը։ Մասնագիտական կարիերայում խաղացել է հենակետային կիսապաշտպան։ Կարիերան ավարտել է 2006 թվականին։

## Մասնագիտական կարիերա
Ֆուտբոլային կարիերան սկսել է 1987 թվականին։ Ակումբային մակարդակում հիմնական հաջողությունների հասել է իտալական և իսպանական ակումբների կազմում։ Ատլետիկոյի կազմում Դիեգոն հաղթել է Իսպանիայի գավաթը 1995/96 թվականներին (հենց այս թվականին առաջնությունում արգենտինացին խփելի է իր համար ռեկորդային թվով գոլեր՝ 37 խաղից 12 գոլ)։
Ատլետիկոյի կազմում 3 մրցաշրջանից հետո Սիմեոնեն տեղափոխվեց Միլանի Ինտեր, որտեղ անցկացրեց 2 մրցաշրջան (1997/98 ՈՒԵՖԱ գավաթի հաղթող)։ 1999 թվականին արգենտինացին տեղափոխվեց Լացիո։ Ակումբի կազմում 1999/00 թվականների մրցաշրջանում Դիեգոն կատարեց «ոսկե դուբլ» հաղթելով առաջնությունը և գավաթը։
2003 թվականին Դիեգոն վերադարձավ Մադրիդի Ատլետիկո, որտեղ երկու մրցաշրջանից հետո տեղափոխվեց արգենտինական Ռասինգ։ Այնտեղ 36 տարեկան հասակում Սիմեոնեն ավարտեց կարիերան և անցավ մարզչական կարիերային։
Նա ավելի քան 100 անգամ հանդիպումներ է անցկացրել Արգենտինայի հավաքականի կազմում մասնակցել է 1994, 1998 և 2002 թվականների աշխարհի առաջնություններին։

## Մարզչական կարիերա
Սիմեոնեն ավարտեց կարիերան Ռասինգում իր վերջին հանդիպումը անցկանցելով 2006 թվականի փետրվարի 17-ին, իսկ հետո նույն թիմում դարձավ գլխավոր մարզիչ։ Թիմը առաջնության սկզբնական վատ խաղերից հետո տպավորիչ խաղեր խաղաց վերջին տուրերում և այնուհետև Սիմեոնեն հեռացավ այդ թիմից։
Մայիսի 18-ին նա դարձավ Էստուդիանտեսի գլխավոր մարզիչ և թիմին կարողացավ դուրս բերել առաջին լիգա (թիմը վերջին անգամ առաջին լիգայում խաղացել էր 23 տարի առաջ)։ Սիմեոնեն Էստուդիանտեսում մնաց մինչև 2007 թվականը։ 2008 թվականին Սիմեոնեն դարձավ Ռիվեր Փլեյթի գլխավոր մարզիչ։ Ռ.Փլեյթը Լիբերտադորեսի գավաթի երկրորդ փուլում Սան Լորենցոյին հաղթեց, իսկ այնուհետև Օլիմպեոյին պարտվեց 2-1 հաշվով, իսկ Սիմեոնեն հրաժարական տվեց։ 2009 թվականից մինչև 2010 թվականը գլխավորեց Սան Լորենցոն։ 2010 թվականին Սիեմեոնեն լքեց թիմը որովհետև թիմը վատ արդյունքներ գրանցեց։ 2011 թվականին գլխավորեց Կատանիան փոխարինելով Մարկո Ջիամպաոլոյին։ 2011 թվականի հունիսի 1-ին նա թողեց ակումբը և կրկին գլխավորեց Ռասինգը։
2011 թվականի դեկտեմբերի 23-ին Սիմեոնեի մարզչական կարիերայում նոր մի էջ է բացվում, քանի որ նրան նշանակում են Ատլետիկոյի գլխավոր մարզիչ։ 2012 թվականի մայիսի 9-ին նա թիմի հետ հաղթեց ՈւԵՖԱ-ի Եվրոպա Լիգան հաղթելով Ատլետիկ Բիլբաոյին 3-0 հաշվով։ Նույն թվականի օգոստոսի 31-ին նա հաղթեց ՈՒԵՖԱ-ի Սուպեր գավաթը 4-1 հաշվով հաղթելով Չելսիին։ 2013 թվականի մայիսի 17-ին Սիմեոնեի շնորհիվ Ատլետիկոն նվաճեց Իսպանիայի գավաթը հաղթելով Ռեալին 2-1 հաշվով Սանտիագո Բերնաբեուում։ Սիմեոնեի ղեկավարությամբ 2012-13 թվականների մրցաշրջանում Ատլետիկոն առաջնությունը ավարտեց երրորդ տեղով։ Սիմեոնեն 2014 թվականին Չեմպիոնների լիգայում թիմին 40 տարվա ընդմիջումից հետո կարողացավ դուրս բերել կիսաեզրափակիչ հաղթելով Բարսելոնային։ Կիսաեզրափակչում Ատլետիկոն ընդհնաուր 3-1 հաշվով հաղթելով Չելսիին կարողացավ դուրս գալ Չեմպիոնների լիգայի եզրափակիչ իր պատմության մեջ երկրորդ անգամ և այս ամենը տեղի ունեցավ Սիմեոնեի շնորհիվ։ Սակայն եզրափակչում պարտվեց Մադրիդի Ռեալին։

## Ծանոթագրություններ

## Արտաքին հղումներ
* Պրոֆիլը և վիճակագրությունը yahoo.com կայքում 
* National Football Teams կայքում 
* Մարզչական վիճակագրությունը արգենտինական առաջնությունում 
* Դիեգո Սիմեոնեի էջը Թվիթերում
* Պրոֆիլը  Futbol Factory profile
* Սիմեոնեի էջը Ատլետիկո Մադրիդի ռուսական կայքում

Կատեգորիա:Ատլետիկո Մադրիդի մարզիչներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Ռասինգի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով